Ral awalc'h eo gwelet er c'hwec'hkorn filmoù bevaat japanat o tremen e metou ar skolioù/liseoù gant kudennoù "boutin" an oad-se. Kustumoc'h e vezer da lenn seurt traoù er mangaoù.  Lârat ran kudennoù "boutin" peogwir er film-mañ n'eo ket boutin penn-da-benn ar pezh a c'hoarvez gant an  harozez. D'un deiz d'egile e tizolo e c'hall c'hoari gant an amzer, distreiñ pemp munutenn araok evit chom hep terriñ un dra bennak ha traoù a seurt. Ar pezh a na verz ket diouzhtu eo e vez diskontet dezhi pep beaj en amzer ha ne vo ket tu dezhi ober gant ar galloud se da viken.  Ur beeeern prantadoù fentus-tre a zo er film, un tamm e doare Un jour sans fin pe filmoù evelse lec'h ma c'hall an haroz bevañ en-dro memes darvoud, chom hep ober fazioù…  An eilmouezhiañ a zo dispar ivez (sellet e japaneg).  Displegadenn ar galloud hag an doare da echuiñ ar film an hini a zo an iskisañ marteze, re brim pe n'ouzon ket met ne oa ket dres memes aergelc'h.  Ur film fentus ha kaer eo memestra!